[{"text_idx": "#000007", "text": "Niisiis tahaksin ma Eesti kristlastele su\u0308damele panna, et siin a\u0308ratatakse kristliku egiidi all populistlike vo\u0303tetega to\u0303elist koletist, mida vo\u0303iks vo\u0303rrelda liialdamata sellega, mis andis omal ajal justkui \u201eo\u0303iguse\u201d II maailmaso\u0303ja vallapa\u0308a\u0308semisele. Kooseluseaduse rakendusaktide ja pagulaste vastuvo\u0303tmist vo\u0303ib olla vo\u0303imalik takistada, aga vo\u0303imalik vo\u0303ib olla ka see, et ja\u0308rgnevast pasarahest, mis homoseksuaalsete vo\u0303i teist nahava\u0308rvi inimeste vastu vallandub (ja juba ongi seda teinud!), on kirikul ja konservatiivse maailmavaate esindajatel end hiljem va\u0308ga keeruline puhtaks pesta. Seda koletist on ka kristlastel ja konservatiividel endil vo\u0303imatu puuri tagasi panna, kuna see ei ja\u0308rgi mingit va\u0308a\u0308rtusraami ega maailmavaadet."}, {"text_idx": "#000009", "text": "Andes so\u0303na erinevatele kristlikele kogukondadele ning pu\u0308u\u0308des avada nende to\u0303ekspidamisi, tahame selle lehenumbriga na\u0308idata, et EKRE ega need, kes korraldavad to\u0303rvikumarsse, ei esinda selgelt veendunud kristlasi, olgugi et samasooliste kooselu rakendusaktide vastuvo\u0303tmist ei poolda neist to\u0303esti keegi. Tuleb ta\u0308hele panna, et nimetatud poliitiliste jo\u0303udude taga on sootuks erinev toetajaskond. Andrus Kivira\u0308hk hoiatas mo\u0308o\u0308dunud na\u0308dalavahetusel Eesti Pa\u0308evalehes IRLi ja Vabaerakonda, et nad ei oleks \u201ekasulikud idioodid\u201d. Ma usun, et Eestis leidub palju analu\u0308u\u0308sivo\u0303imelisi ja intelligentseid kristlasi vo\u0303i ka lihtsalt konservatiivse maailmavaate esindajaid, kes suudavad aru saada to\u0303siasjast, et Eestis ei to\u0303sta pead veendunud kristlus ega konservatiivne maailmavaade, vaid ebahumaansus ja rassism. U\u0308htlasi loodan ma, et iga intelligentne inimene teeb ko\u0303ik endast oleneva, et selliseid arenguid Eesti riigis ja kogu Euroopas igal vo\u0303imalusel takistada. Vo\u0303i va\u0308hemalt endale tunnistada, kelle eestko\u0303nelejaks ta \u2013 ilmselt enda o\u0303nnetuseks \u2013 kujunenud on. Siin oleks vaja nu\u0308u\u0308d tarkadel inimestel hoolimata oma religioonist vo\u0303i maailmavaatest kokku hoida."}, {"text_idx": "#000011", "text": "Me peame ra\u0308a\u0308kima rassismist Eestis: pagulasteema so\u0303nava\u0308givald"}, {"text_idx": "#000012", "text": "Eesti avalikus ruumis vohama hakanud rassistlik diskursus on mitmekesisem, kui see ehk pealtna\u0308ha paistab. Kategoriseerida u\u0308ritades vo\u0303ib eristada agressorid segregeerijatest ja kultuurikaitsjatest. Veel su\u0308gavamale kaevudes selgub, et pagulased on toodud vo\u0303ltsohvriks."}, {"text_idx": "#000013", "text": "Na\u0308okatteid keelustades kordame La\u0308a\u0308ne-Euroopas tehtud vigu"}, {"text_idx": "#000014", "text": "Justiitsministeerium on hiljuti va\u0308lja tulnud ettepanekuga keelata naistevastase va\u0308givalla konventsiooni ratifitseerimise raames seadusega ka burkade ja niqab\u2019ide kandmine. Seda toetab ka Eesti Naisteu\u0308henduste U\u0308marlaud, kelle va\u0308itel on na\u0308o varjamine \u201eselgelt naisi ahistav\u201d kohustus ning \u201enaisi diskrimineeriv tava\u201d."}]